Brenneke (embregerezh)

Brenneke GmbH zo un embregerezh munisionoù-chase alaman diazezet e Langenhagen (Saks-Izel).

 Istor 

Krouet e voe an embregerezh e 1895 gant Wilhelm Brenneke e Leipzig. Brud a dapas a-drugarez d'ur wikefre armiñ ha surded evit fuzuilhoù drilling ar mare. Etre 1897 ha 1898, Brenneke a ijinas ar boled damwisket kentañ, ar c'hartouchennoù 8 × 72 mm R, ha dreist-holl ar boled brenneke, graet evit bezañ tennet er fuzuilhoù flour Brenneke : 120 années au service de la chasse, Vosges Matin, 27/06/2015 (lennet d'an 11/01/2026).
kleiz|thumb|200x200px|Ur boled slug Brenneke.
E 1905 e voe ijinet gant Brenneke ar boled Ideal, blot e benn ha kalet e strad, e bal kaout ur vannadell emledus ha toullus war un dro. Meur a vunision-chase all a voe ijinet war-lerc'h gant an embregerezh : 8 × 64 mm hag 8 × 65 mm R (1912), 7 × 64 mm ha 7 × 65 mm R (1917), 7 × 72 mm R ha 9,3 × 64 mm R (1927) ouzhpenn ar boledoù TIG (Torpedo Ideal Geschoss) ha TUG (Torpedo Universal Geschoss).

Ouzhpenn 750.000 boled Brenneke a veze gwerzhet e dibenn ar bloavezhioù 1930. 20 den a laboure en embregerezh a-raok dibenn an Eil Brezel-bed. E miz Du 1951 e varvas Wilhelm Brenneke, goude ma voe staliet e embregerezh e Berlin ar C'hornôg Company history war lec'hienn Brenneke (lennet d'an 11/01/2026). Adalek ar bloaz war-lerc'h e voe renet ar stal gant e verc'h Elsa, a zibabas kenlabourat gant an DWM e 1955. E 1971 en em stalias Brenneke e Langenhagen, bro-orin ar familh, hag e 1974 e krogas Waltraud Mank, merc'h Elsa Brenneke, da genren an embregerezh ganti. An div a varvas e 1983, ha Peter Mank (1951-2023) Nachruf: Dr. Peter Mank verstorben, Jagen Weltweit, 11/04/2023 (lennet d'an 11/01/2026), mab-bihan Wilhelm Brenneke, a gemeras penn ar stal.

 Daveennoù 

Rummad:Embregerezhioù savet e 1895
Rummad:Embregerezhioù munisionoù
Rummad:Embregerezhioù Alamagn